Ordo Praemonstratensis
Praemonstratenses sive plenius Candidus et Canonicus Ordo Praemonstratensis (sigla: OPraem) est maximus ordo (Catholicus) Canonicorum regularium. Anno 1120 a Norberto Xantensi una cum tredecim sociis in Praemonstratensi abbatia prope Laudunum fundatus est. Imprimis in Belgia et in Nederlandia Praemonstratenses a nomine fundatoris etiam „Norbertijnen“ (Norbertini) vocantur. Est etiam ramus femineus ordinis.